OzLabs/hebrew-wiki-articles huggingface dataset:
מייקל גנדולפיני

מייקל גנדולפיני (באנגלית: Michael Gandolfini; נולד ב-10 במאי 1999) הוא שחקן אמריקאי. בנו של השחקן ג'יימס גנדולפיני.

== ביוגרפיה ==
גנדולפיני נולד ב-10 במאי 1999 בניו יורק, בנם של השחקן ג'יימס גנדולפיני ושל מרסי ווודרסקי. כשהתבגר, נהנה לשחק ולהופיע, אך אביו ייעץ לו לא לפתח קריירת משחק, אלא להיות ספורטאי או במאי משום ש"לבמאים יש את הכוח".<ref name="forbes-jacobs"></ref><ref name="eonline2002"></ref><ref name="actor"></ref><ref name="telegraph1"></ref>

בהיותו בן 14, נפטר אביו בגיל 51 בעיר רומא ב-19 ביוני 2013. המשפחה שהתה באיטליה כדי לקבל פרס במסגרת פסטיבל טאורמינה, שבו אביו היה אחד מאורחי הכבוד. לאחר שהמשפחה בילתה את היום בטיולים בעיר, גילה מייקל את אביו מחוסר הכרה בסביבות השעה 22:00 בלילה על רצפת האמבטיה במלון פאלאציו קארוזו. הוא הובהל לבית החולים בשעה 22:40, אך מותו נקבע כעבור 20 דקות מהתקף לב.<ref></ref><ref></ref>

== קריירה ==
לאחר מות אביו החליט מייקל גנדולפיני להמשיך בקריירת משחק. לאחר סיום לימודי התיכון, נרשם לאוניברסיטת ניו יורק.

הוא נבחן והתקבל לסדרת הדרמה "הצמד" בתפקיד ג'ואי דווייר.<ref name="Esquire"></ref> בשנת 2019 לוהק לסרט "הקדושים של ניוארק" כדי לגלם את הגרסה הצעירה של טוני סופרנו, התפקיד שמילא אביו בסדרת הטלוויזיה "הסופרנוס". גנדולפיני, שמעולם לא צפה בסדרה, החל לצפות בה כדי להתכונן לתפקיד, ותיאר את ההכנות כתהליך אינטנסיבי.<ref></ref>

בשנת 2019 לוהק גם כן לשחק בדרמת הפשע "צ'רי" בבימוי האחים רוסו.<ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
|2011
|Down the Shore
|ילד 
|
|-
| 2018
| אושן 8
|ילד באוטובוס
|
|-
| 2019
| The Boy, the Dog and the Clown
| ווסטון
|
|-
| rowspan="2" | 2021
| צ'רי
|ג'ו
|
|-
|הקדושים של ניוארק
| טוני סופרנו
|
|-
|2022
|דרך השקרים
|ג'סטין
|
|-
| rowspan="3" |2023
|טיפוס של חתולים
|פיטר
|
|-
|Landscape with Invisible Hand
|האנטר מארש
|
|-
|בו מפחד
|הבן של בו
|
|-
|2024
|בוב מארלי: ONE LOVE <small>(אנ')</small>
|הווארד בלום <small>(אנ')</small>
|
|-
|TBA
|Warfare
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2018–2019
| הצמד
| ג'ואי דווייר
| 10 פרקים
|-
|2020
|Acting for a Cause
|בנווליו <small>(אנ')</small>
|פרק: "Romeo and Juliet"
|-
|2022
|ההצעה
|אנדי קלאהון
|פרק: "A Stand Up Guy"
|-
|2023
|אקסטרפולציות <small>(אנ')</small>
|רוואן צ'ופין
|פרק: "2059: Face of God"
|-
|2025
|דרדוויל: נולד מחדש
|דניאל בלייד
|סדרת טלוויזיה עתידית של דיסני+
|}

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1999
עדי זינו

עדי זינו (נולדה ב-2 בנובמבר 1986) היא מדבבת ושחקנית ישראלית.

== ביוגרפיה ==
זינו נולדה כעדי בן ישראל. היא בתם של המדבבת, הזמרת והשחקנית אפי בן ישראל ושל השחקן והקומיקאי ספי ריבלין, אשר הביאו אותה לעולם מתוצאה של קשר מחוץ לנישואין. לאחר פטירתו של ריבלין בשנת 2013, זינו סיפרה שהיא ניסתה שנים רבות ליצור איתו קשר, אך זה לא צלח. עם זאת, לדברי ג'ודי שלום ניר מוזס, הכיר בה ריבלין ואף דאג לה מבחינה כלכלית.

ההופעה הראשונה של זינו הייתה בטלוויזיה בשנת 1991, בה השתתפה בתוכנית "מסיבת גן" בערוץ הראשון. בהמשך כיכבה בעיבוד של "שמלת השבת של חנה'לה" שהוצג בפרפר נחמד, בפרק "ישן-חדש". 

בין השנים 2001–2002, שיחקה בסדרת הטלוויזיה "שחר" בערוץ HOT3 בתפקיד גל ספיר אחותו הקטנה של שחר ספיר (איתי שגב).
אמה אפי שיחקה לצדה בסדרה בתפקיד פרידה העובדת הסוציאלית הרעה. 

בין השנים 2003–2004 הייתה מנחה בתוכנית המערכונים "נקניקייה" בערוץ ניקלודיאון, בה היא גם שיחקה דמויות שונות במערכונים. בנוסף להשתתפותה בסדרות ותוכניות טלוויזיה, זינו שיחקה במחזות הזמר "סיסי הנסיכה" את טינה ו"קטנטנות".

בשנת 1995 זינו החלה לעסוק בדיבוב, כאשר בין הסדרות והסרטים שהיא דיבבה נכללים "הלבלו", "נסיך מצרים", "פרנגלי 2: מבצע הצלה", "קספר פוגש את וונדי", "אוטובוס הקסמים", "האסופית", "פרנקלין", "נאדי", "פאבלו השועל האדום", "אמא אווזה", "בייבלייד", "מרי קייט ואשלי בפעולה", "תותית", "מלכודת הזמן", "תותית: תותית מחפשת את האביב", "ז'אק קוסטו", "קאיו", "בייווילז", "תותית", "לולירוק" ו"אי-שרדות: המירוץ".

במהלך קריירת הדיבוב שלה דיבבה שתי דמויות מוכרות. הראשונה היא מיסטי באנימה "פוקימון" ובסרטים "פוקימון: הסרט הראשון", "פוקימון 2000: כוחו של האחד", "חופשת הקיץ של פיקאצ'ו" ו"מבצע החילוץ של פיקאצ'ו" שמבוססים עליה. השנייה היא בלום בסדרת ההנפשה "מועדון ווינX" ובהפקות "מועדון ווינX: ספיישלים" ו"מועדון ווינX: במעמקי הים הקסום" שמבוססים עליה.

== חיים אישיים ==
בשנת 2011 שינתה את שם משפחתה לזינו.

היא בזוגיות ואם לשלוש בנות. מתגוררת בבית אריה.

== קישורים חיצוניים ==

== הערות שוליים ==

קטגוריה:מדבבות ישראליות
קטגוריה:מדבבים ישראלים
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1986
קטגוריה:ישראלים שנולדו ב-1986
פאול גש

פאול גש (בגרמנית: Paul Goesch; 30 באוגוסט 1885 – 22 באוגוסט 1940) היה אמן, אדריכל, ליטוגרף ומעצב גרמני בתחילת המאה העשרים. הוא היה קשור לאלמנטים העיקריים של האקספרסיוניזם הגרמני.<ref>Anonymous, Paul Gösch, 1885–1940: Aquarelle und Zeichnungen, Berlin, Berlinische Galerie, 1976 (exhibition catalogue).</ref>

== ביוגרפיה ==
גש נולד בשוורין. הוא סבל מ"פגיעות פיזית ורגשית" לאורך כל חייו, אך בכל זאת שמר על נחישות איתנה ליצור באופן פורה ולהתחבר לאוונגרד של תקופתו. הוא היה בנו של עורך דין ושופט, שגדל בברלין, שם מילא אביו תפקיד הוראה באוניברסיטת ברלין.

גש החל ללמוד במכללה הטכנית בברלין-שרלוטנבורג בשנת 1903 כדי ללמוד אדריכלות. כסטודנט, על פי הדיווחים, הוא פגש גם את זיגמונד פרויד וגם את רודולף שטיינר. הוא פיתח עניין באנתרופוסופיה, גרסתו של שטיינר לתיאוסופיה, ומאוחר יותר סייע בבניית הגותיאנום בשנים 14–1913. הוא סבל נפשית והיה מאושפז בטיפול פסיכיאטרי בגיל מוקדם (1909). למרות זאת הגיע לתואר האקדמי.

הוא למד ציור בסן רמו במשך חצי שנה, ונסע דרך איטליה, צרפת וגרמניה ופגש אמנים אחרים. בשנת 1911 קיבל תפקיד בחלם בפולין, ושימש שם כאדריכל העיר בין השנים 1915–1917.

== יצירה ==
גש החל סדרה של תוכניות ורישומי "אדריכלות פנטזיה" בשנת 1914. הוא סבל מהתקף פסיכוטית בשנת 1917, ואושפז בבית חולים עד שנת 1919. לאחר שחרורו הוא נקשר לקבוצת נובמבר ולארביירטס פאר קונסט והציג עבודות בתערוכות שלהם. גש עבד עם ברונו טאוט במגדבורג על פרויקט שיקום משנת 1920. טאוט פרסם יצירות אמנות ומאמרים מאת גש בכתב העת האקספרסיוניסטי שלו Frühlicht ("אור ראשון").

מבחינה אמנותית, גש היה "מומחה בצבעי מים" אשר יצר מאות תמונות, לרוב בנושאים מיתולוגיים ודתיים (במיוחד מריה הבתולה). הוא גם כתב ואייר אגדות והלחין שירה.

== מחלת נפש ==
בפברואר ובמרץ 1914 עזר גש לבנות את בניין הגותניאום הראשון של שטיינר בדורנאך, ולאחר מכן עבד כמנהל בניין ממשלתי בקלן במשך שלושה חודשים, וקיבל תעודה של "בונה ממשלתי".

בזמן אשפוזו הארוך הוא הכין 29 ציורים, על נייר וכן ספר ציורים שהגיש כתרומה אמנותית למרפאה הפסיכיאטרית של אוניברסיטת היידלברג.

עבודותיו של גש הוצגו רק בתערוכות קבוצתיות משנת 1921 ואילך, סבל גש יותר ויותר מקשיים פסיכולוגיים, והפך לחולה בגטינגן שם גיסו היה ראש המוסד הפסיכיאטרי.<ref></ref>

בשנת 1934, תחת המשטר הנאצי, הועבר גש לבית החולים הפסיכיאטרי בברנדנבורג בטאופיץ, שם אסור היה לצייר והוא נאלץ לעבוד בעבודת כפיים.

בשנת 1940 סילקו אנשי הס"ס את גש מטאופיץ ורצחו אותו. כנראה, באוגוסט 1940, בכלא הישן בברנדנבורג. הוא היה אחד מאלפי הקורבנות של פעולת מסע המתת החסד הנאצית.

השילוב של יצירות אמנות ובעיות פסיכיאטריות בביוגרפיה של גש הביא לו תשומת לב מסוימת בהקשר של האמנות הזרה או תנועת "ארט ברוט".

מספר יצירותיו של גש נכללות באוסף של הפסיכיאטר והיסטוריון האמנות הנס פרינהורן המתוחזק כעת באוניברסיטת היידלברג, והוצגו בתערוכת אוסף פרינצ'ורן בשנת 1996.

המרכז הקנדי לאדריכלות מכיל באוסף 234 רישומים של גש.<ref></ref>

== גלריה ==

<gallery mode="packed" heights="170">
File:Kopf mit Farbteilung by Paul Goesch, c 1920.jpg|ראש צבעוני
File:Paul Goesch - Muttergottes mit Schwert im Herzen.jpg|מריה עם חרב בלב
File:Paul Gosch - Building 1925.jpg|בניין
File:Paul Gosch - Fantasy Architecture 1919.jpg|אדריכלות פנטסטית
</gallery>

== הערות שוליים ==

קטגוריה:ציירים גרמנים
קטגוריה:אמנים אקספרסיוניסטים
קטגוריה:אמנות גולמית
קטגוריה:סכיזופרנים
קטגוריה:ילידי 1885
קטגוריה:גרמנים שנפטרו ב-1940
נידה סנף

דינה וילמינה יקובה "נידה" סנף (בהולנדית: Dina Willemina Jacoba "Nida" Senff; 3 באפריל 1920 – 27 ביוני 1995) הייתה שחיינית הולנדית. הייתה אלופה אולימפית (ברלין 1936) ושאינית עולם במשחה ל-100 מטר גב.

== ביוגרפיה ==
סנף נולדה וגדלה ברוטרדם.

===1935===
באליפות הולנד שנערכה בשנת 1935 זכתה סנף במדליית זהב במשחה ל-100 מטר גב.

===1936===
====אלופה אולימפית====
המתחרה העיקרית של סנף באולימפיאדת ברלין (1936) אלינור הולם מארצות הברית, האלופה האולימפית מלוס אנג'לס 1932 הושעתה מנבחרת ארצות הברית לאחר שהשתתפה במסיבת קוקטייל ושתתה שמפניה בספינה בדרך לגרמניה. במשחקים עצמם זכתה סנף במדליית זהב במשחה ל-100 מטר גב בתוצאה של 1:18.9 דקות, לפני חברתה לנבחרת שיאנית העולם ריי מסטנברוק (1:19.2 דקות) ואליס בריג'ס מארצות הברית (1:19.4 דקות) וזאת אף על פי שפיספסה את הסיבוב ולא נגעה בקיר, היא חזרה לגעת בקיר וניצחה את המשחה. בשלב המוקדמות היא קבעה שיא אולימפי חדש של 1:16.6 דקות ובשלב חצי הגמר תוצאה של 1:17.1 דקות.

====שיאנית עולם====
חודש לאחר מכן, בתחרות שנערכה בקופנהגן, דנמרק ב-8 בספטמבר היא קבעה במשחה ל-100 מטר גב שיא עולם חדש של 1:15.7 דקות, שיפור לשיא העולם בן חצי שנה של ריי מסטנברוק (1:15.8 דקות). יומיים לאחר מכן, ב-10 בספטמבר היא שיפרה את השיא והעמידה אותו על תוצאה של 1:15.4 דקות.

חודש וחצי לאחר מכן, בתחרות שנערכה בדיסלדורף, גרמניה ב-25 באוקטובר היא קבעה במשחה ל-100 מטר גב שיא עולם חדש של 1:13.6 דקות. שיא זה החזיק מעמד כשנתיים ונשבר על ידי קור קינט מהולנד (1:13.5 דקות).

===1937===
בתחרות שנערכה באמסטרדם ב-2 בפברואר 1937 קבעה סנף במשחה ל-200 מטר גב שיא עולם חדש של 2:44.6 דקות, שיפור לשיא העולם בן 11 החודשים של אלינור הולם (2:48.7 דקות). שיא זה החזיק מעמד כשבועיים ונשבר על ידי רנהילד ווגר מדנמרק (2:41.3 דקות).

באליפות הולנד שנערכה בשנת 1937 זכתה סנף במדליית זהב במשחה ל-100 מטר גב.

== חיים אישיים ==
סנף הייתה נשואה לשחיין הגב האולימפי מהולנד, סטנס סחפר.

== תארים ==
*מסטנברוק שברה 5 שיאי עולם חדשים, במשחים ל-100 מטר גב, ל-150 יארד גב ול-200 מטר גב.
*בשנת 1983 זכתה סנף להכלל בהיכל התהילה הבינלאומי של השחייה

== ראו גם ==
*התפתחות שיא העולם במשחה ל-100 מטר גב (ויקיפדיה הגרמנית)
*התפתחות שיא העולם במשחה ל-200 מטר גב (ויקיפדיה האנגלית)

== קישורים חיצוניים ==

== הערות שוליים ==

קטגוריה:שחייניות גב
קטגוריה:שחייניות באולימפיאדת ברלין (1936)
קטגוריה:אלופות אולימפיות הולנדיות: שחייה
קטגוריה:שיאניות עולם הולנדיות: שחייה
קטגוריה:רוטרדם: אישים
קטגוריה:הולנדיות שנולדו ב-1920
קטגוריה:הולנדים שנולדו ב-1920
קטגוריה:הולנדיות שנפטרו ב-1995
קטגוריה:הולנדים שנפטרו ב-1995
שיעור חופשי

שיעור חופשי הייתה סדרה ישראלית לילדים ולנוער ששודרה בערוץ הילדים.

==עלילה==
דורון תבור, שחקן בטלנובלות, חוזר לעיר הולדתו, קריית ים, על מנת לנהל את הלהקה של בית הספר "גולדה מאיר", בו הוא עצמו למד.

== שחקנים ודמויות ==
* אלון אבוטבול – דורון תבור
* יגאל עדיקא – חכמי, מנהל בית הספר
* ירדן בר-כוכבא – סמדר, סגנית מנהלת בית הספר
* חן קורן – יוני
* עידו מרקוביץ – פיל
* לי מלילי – מריסל
* שקד ישראלי – שרון
* משה פרסטר – ישראל
* רוזינה קמבוס – גילה, הסוכנת של דורון
* הוגו ירדן – אבא של דורון

==קישורים חיצוניים==
* 
* 
קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2000
קטגוריה:קריית ים בתרבות ובאמנות
יאקוב גצנברגר

יאקוב גצנברגר (בגרמנית: Jakob Götzenberger; 4 בנובמבר 1802 – 6 באוקטובר 1866) היה צייר ציורי קיר ופורטרטים גרמני, תלמידו של פטר פון קורנליוס. הוא שהה את רוב החלק המאוחר של הקריירה שלו באנגליה.

== ביוגרפיה ==
גצנברגר נולד בהיידלברג. הוא למד אמנות בדיסלדורף, שם הפך לתלמידו של פטר פון קורנליוס, חבר בתנועת הנצרתיים, אשר בהשראתה האמנים של תקופת הרנסאנס האיטלקית המוקדמת, שימשו דוגמה לציור הפרסקו בגרמניה.<ref></ref>

דרך קורנליוס הגיע גצנברגר לבצע את החלק הגדול ביותר של עבודה בארבעה פרסקאות באודיטוריום של אוניברסיטת בון. הקומפוזיציות, שכל אחת מהן מייצגת אחת מארבע הפקולטות של האוניברסיטה, התבססו על פי הוראותיו של קורנליוס על ציוריו של רפאל בסטנזה בוותיקן.<ref></ref> העבודות החלו בשנת 1823; בתחילה פעל גצנברגר רק כעוזר, בעוד קורנליוס העביר את העבודה העיקרית לקרל היינריך הרמן. עם זאת, בתחילת שנת 1825, כאשר רק הראשון מבין ארבעת ציורי הקיר, המייצגים תאולוגיה, יצאה לדרך למעשה, קורנליוס עזב לתפקיד מורה במינכן. רוב תלמידיו, כולל הרמן, הלכו עמו וגצנברגר נותר לסיים את העבודה בבון.<ref></ref>

הוא בילה זמן מה באיטליה, שם עיצב את הציורים שנותרו, לפני שהשלים לבסוף את ציורי הקיר בשנת 1836. הם הושמדו על ידי הפצצות במהלך מלחמת העולם השנייה.

גצנברגר שהה בלונדון בתחילת 1827, וב-2 בפברואר הוצג בפני ויליאם בלייק על ידי הנרי קראב רובינסון. מאוחר יותר אמר "ראיתי באנגליה הרבה אנשים עם כישרונות, אבל רק שלושה גברים גאונים קולרידג', פלקסמן ובלייק, ומתוכם בלייק היה הגדול ביותר".<ref></ref>

משימה גדולה הגיעה מאורסולה פון הרדינג, שעבורה צייר מחזור ציורי קיר של חיי המשיח בקפלה בטירת דלברג-הרדינגס בנירשטיין, הסן, שנבנתה בשנים 1839–1842.<ref></ref> הוא מונה לצייר החצר ולמפקח על הגלריה במנהיים, ובשנת 1844 עיטר את אכסדרת טרינקהל (חדר המשאבות) בבאדן-באדן עם 14 יצירות הממחישות אגדות של אזור היער השחור.

== אנגליה ==
בשנת 1847 עבר לאנגליה, שם צייר דיוקנאות, חללי פנים וכמה תוכניות דקורטיביות, כולל אחד עבור לורד אלסמיר, בבית ברידג'ווטר, לונדון, שם לא רק ביצע את הציורים, אלא גם עיצב את הטיח. התוצאה עוררה את מורת רוחו של אדריכל הבית, צ'ארלס בארי.<ref></ref> הוא גם תועד כמי שצייר סדרה של עבודות בנושאים מהקומדיה האלוהית של דנטה עבור מר מוריסון ובהמשך ביצע עבודה על סט של ארבעה פאנלים בחדר המשמר בטירת אלנוויק.

הוא התגורר ברחוב ברנרס 46 בלונדון. חלק מהמקורות האנגלים של אותה תקופה מכנים אותו "פרנסיס גצנברג", והוא הפך לאזרח בריטי רשמי בשם זה בשנת 1859.<ref></ref>

== השנים האחרונות ==
גצנברגר בילה את השנים 1863–1865 בלוצרן, ומת בדרמשטאדט ב־6 באוקטובר 1866.

== גלריה ==
<gallery mode="packed" heights="170">
File:Jakob Götzenberger - Fryderyk Chopin at the piano - Google Art Project.jpg|פרדריך שופן
File:Baden-Baden-Trinkhalle-Fresko04-Engels- und Teufelskanzel2-gje.JPG|פרסקו בבאדן באדן
File:Baden-Baden-Trinkhalle-Fresko09-Baldreit2-gje.JPG|פרסקו בבאדן באדן
File:Jakob Götzenberger - Madonna mit Kind und Papagei - G 13264 - Lenbachhaus.jpg| המדונה והילד
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ציירים בריטים
קטגוריה:בריטים שנולדו ב-1802
קטגוריה:בריטים שנפטרו ב-1866
ולטר גרמטה

ולטר גרמטה (בגרמנית: Walter Gramatté;8 בינואר 1897 – 9 בפברואר 1929) היה צייר אקספרסיוניזם גרמני, שהתמחה בריאליזם קסום. הוא עבד בברלין, המבורג, וברצלונה. לעיתים קרובות הוא צייר נוף מיסטי של הטבע. רבות מיצירותיו קיבלו השראה מחוויותיו במלחמת העולם הראשונה ומחלתו.<ref></ref>

== ביוגרפיה ==
אביו היה אופה. הוא התגייס בתחילת המלחמה, אך לעיתים קרובות מצבו הבריאותי הלקוי שחרר אותו מתפקיד קרבי.<ref>Oettrich, Marcel P. Gramatté, Walter. In Allgemeines Künstlerlexikon. 2019. Berlin, Boston: K. G. Saur. Retrieved 16 Nov. 2019, from </ref> לימודיו היו בעיקר בבית ספר לאומנות ומלאכה בברלין. הוא פתח סטודיו משלו בשנת 1917.

בשנת 1920 הוא התחתן עם הפסנתרנית הרוסייה, סוניה פרידמן, והתאגד עם Die Brücke - "הגשר" קבוצת אמני אקספרסיוניזם.

למרות בריאותו הרעועה, הוא נסע רבות, ביקר בצרפת, באיטליה ובספרד. הוא בילה זמן רב בבתי מרפא ואושפז במספר הזדמנויות ומת ב -9 בפברואר 1929 מדלקת מעיים.

אנדרטת הקבר שלו תוכננה על ידי חברו, קרל שמידט-רוטלוף.

יצירותיו סווגו כ"אמנות מנוונת" על ידי הממשלה הנאצית בשנת 1933 ולא הוצגו שוב רק לאחר המלחמה. הוא היה ההשראה לדמות הצייר ברומן Die Stadt hinter dem Strom מאת הרמן קסאק.

== הוקרה ==
אשתו, סוניה, נישאה שוב, להיסטוריון האמנות, פרדיננד אקהרדט (1902–1995), וחיה בקנדה כמוזיקאית ומלחינה ידועה. כדי להנציח אותה ואת בעלה לשעבר, הוקמה "קרן אקהרדט-גרמטה" בוויניפג, קנדה.<ref></ref>

המסמכים האישיים של ולטר גרמטה נשמרים במוזיאון הלאומי הגרמני.

תערוכה מיוחדת של ציוריו, שכותרתה "גילוי מחדש: וולטר גראמט 1897-1929," התקיימה בהורנסט ברלאך האוס בהמבורג בין התאריכים 26 באוקטובר 2008 עד 1 בפברואר 2009.

תערוכה זו אורגנה על ידי מוזיאון קירשנר בדאבוס, שווייץ והארנסט ברלאך האוס.

== גלריה ==
<gallery mode="packed" heights="170">
File:Walter Gramatté Trinker 1922.jpg|השתיין
 File:B.1 Rummelplatz. Fair Grounds. 1914.tif|יריד
File:Gramatte Rosa Schapire.jpg| רוזה ספיר
File:Dreaming boy Gramatte.jpg|נער חולם
File:Walter Gramatté Tired Flower Girl.jpg|נערה עייפה
File:A.212 Walter Gramatté. Sinnendes Mädchen IV. Musing Girl IV (Sonia Gramatté). 1926.tif|סוניה
File:Girl at the keyboards Walter Gramatte.jpg|ליד הפסנתר
File:Walter-gramatte-barcelona-view-of-the-city-by-night.jpg|ברצלונה בלילה
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1897
קטגוריה:גרמנים שנפטרו ב-1929
ראנו קאו

ראנו קאו (בשפת הרפה נוי: Rano Kau, מילולית: "אגם עצום") הוא הר געש כבוי, אחד מבין שלושת הרי הגעש הכבויים היוצרים את אי הפסחא, אי באוקיינוס השקט השייך לצ'ילה. ההר נוצר מקילוחי לבה בזלתיים בפליסטוקן, כשהסלעים הצעירים ביותר מתוארכים 150,000 עד 210,000 שנים לפני זמננו.

==הלוע==
בלוע הר הגעש שוכן אגם לוע, שהוא אחד משלושת גופי המים המתוקים הטבעיים היחידים באי. האגם מכוסה בצמחייה של טוטורה, מין נפוץ של צמח מים שגדל גם באמריקה הצפונית והדרומית, כשריכוז גדול שלו גדל באגם טיטיקקה. האגם שוכן בגובה 100 מטרים מעל גובה פני הים, אבל הוא נמוך מהשוליים הגבוהים ביותר של הלוע ביותר מ-200 מטרים. רוב החרוט הגעשי מוקף במי ים, ומרביתו עברה סחיפה משמעותית מכל צדדיו, למעט צדו הצפוני, ומה שנותר ממנו הוא צוק רחב באורך ארבעה קילומטרים לאורך חלקו הדרומי-מערבי של אי הפסחא. כך שנוצרו צוקים גבוהים מעל לים, שבמקום אחד (טה קארי קארי, te kari kari), נוצרה בשוליים פרצה. לפי סימנים שונים היה פעם החרוט גבוה הרבה יותר, וככל הנראה חלה שקיעה והלוע הרחב בצורתו הנוכחית הוא בעצם קלדרה. הקירות הפנימיים של הלוע משופעים בזווית של בין 65° (התלולה ביותר, ליד הפסגה) לבין 45° (המתון ביותר, על שפת האגם). מחורבות הכפר הטקסי אורונגו פני הצוק צונחים לכיוון דרום-מערב בזווית של 50 מעלות לחוף הים כ-300 מטר מתחת לכפר. בצידו הצפוני, הר הגעש משתפל אל נמל התעופה הבינלאומי מאטאוורי.

ראנו קאו שוכן באתר המורשת העולמית של הפארק הלאומי רפה נוי ועל שמו קרוי אחד משבעת חלקי הפארק. האתר הארכאולוגי העיקרי בראנו קאו הוא הכפר הטקסי ההרוס אורונגו השוכן בנקודה בה מתמזגים הצוקים אל הים וחומת הלוע הפנימית. בכפר זה, המשקיף על שלושה איונים, התנהל הפולחן השנתי של "איש הציפור", שבו התחרו נציגים של החמולות מי יהיה הראשון שיצליח להביא בחזרה מהאיון הגדול ביותר ביצה של שחפית כהה. אהו אחד עם כמה מואי תועד על הצוקים בראנו קאו בשנות השמונים של המאה ה-19, אך הוא נפל לחוף הים בזמן בשנת 1914.

בנוסף לבזלת, מכיל ראנו קאו כמה סלעים געשיים אחרים כולל אובסידיאן (שהיה אחד המקורות העיקריים לסתתים בעבודות האבן האי) ופומיס.

קוטר הלוע הוא כ-1,500 מטרים ובתוכו מיקרו אקלים משלו. תאנים וגפנים משגשגים בראנו קאו בעזרת ההגנה מפני הרוחות הממטירים גשם על מרבית שאר האי. המדרון הפנימי היה האתר של עץ הטורומירו האחרון בטבע עד שנכרת להסקה בשנת 1960.

==פעילות גאותרמית==
בשלב כלשהו בתחילת המאה העשרים צילם מושל האי תמונה של קיטור הנפלט מקיר הלוע.

==רקע גאולוגי==
אי הפסחא הוא אי געשי הבנוי בעיקר משלושה הרי געש כבויים שהתמזגו: מאונגה טרוואקה, פויקה וראנו קאו. טרוואקה, הפסגה הגבוהה ביותר באי הפסחא (507 מטרים), מהווה את עיקר המסה של האי, בעוד ששני הרי הגעש הנוספים יוצרים את צורתו המשולשת של האי. פויקה, השני בגובהו (370 מטרים), יוצר את הכף המזרחי, וראנו קאו, יוצר את הכף הדרומי. שניהם מתוארכים לפליסטוקן, בעוד שטרוואקה, מתוארך לתקופה שבין הפליוקן לפליסטוקן. על פי תיארוך אשלגן/ארגון, הר פויקה הוא בן שלושה מיליון שנים, הר הגעש טרוואקה הוא בן 300,000 שנים, וראנו קאו – אף שלא תוארך - נוצר בין שניהם.

==קישורים חיצוניים==

* [http://petrology.oxfordjournals.org/content/38/6/785.full Karsten M. ,Peter Stoffers, C. Dieter Garbe-Schönberg, The Petrogenetic Evolution of Lavas from Easter Island and Neighbouring Seamounts, Near-ridge Hotspot Volcanoes in the SE Pacific]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אי הפסחא: הרי געש
קטגוריה:מחוז ולפראיסו
חוות הקסמים 2: ההרפתקאה הגדולה של וילבור

חוות הקסמים 2: ההרפתקאה הגדולה של וילבור (באנגלית: Charlotte's Web 2: Wilbur's Great Adventure) הוא סרט מונפש מוזיקלי אמריקאי משנת 2003, אשר הופק באולפני סרטי פרמאונט, אולפני ההנפשה של יוניברסל ואולפני ההנפשה של ניקלודיאון ומבוסס על הספר "חוות הקסמים" מאת סופר הילדים אי. בי. ווייט. זהו סרט המשך לסרט "חוות הקסמים" משנת 1973.

בסרט ההמשך, וילבור החזיר אשר חי בחווה של מר צוקרמן מטפל בשלוש בנותיה של שרלוט, נלי אראניה וג'וי, כמו כן הוא מכיר חבר חדש, טלה קטן ושחור בשם קרדיגן, ומוכרח להצילו מפני שועל מרושע בשם פרלי.

הסרט זכה לביקורות לא הולמות אשר העבירו ביקורת על האנימציה ועל סיפור הסרט.

==עלילה==
הסרט נפתח בזמן אביב, השנה בה שרלוט מתה. שלוש בנותיה, נלי, אראניה וג'וי, עכשיו בגיל ההתבגרות, עם וילבור אשר הפך לחבר ולמורה שלהן.

במשך הזמן, וילבור מתיידד עם קרדיגן, טלה קטן שנולד ושונה משאר הטלאים בצבעו השחור. וילבור לוקח את קרדיגן אליו ומראה לו את החווה, דרכן של החיות, והסכנות שצריכים להזהר מהן. אולם, כאשר מספר שבועות, החוואי צוקרמן מוכר בפתאומיות את קרדיגן לחוואי אחר, לכן וילבור, יחד עם נלי, ארניה, ג'וי וטמפלטון, התכוננו לבקר את קרדיגן ולדאוג שיהיה בטוח, טמפלטון הציע עסקה שבה וילבור ישמור על ילדיו שיחזרו.

יחד הם יצאו למסע לבקר את קרדיגן, אולם, וילבור היה רעב ומצא אוכמניות אשר הפכו אותו לסגול. הוא לפתע נתפס בענפים וקרדיגן שחרר אותו (לאחר שוילבור הבטיח שישמור על ילדיו של טמפלטון לשבועיים). מספר נביחות נשמעו מהעצים ונחתו על ראשו של וילבור. דבר אשר הפך אותו לחזיר בר. משאית הגיעה ומשם יצאו שני חוואים אשר חשבו שווילבור הוא חזיר בר.

בינתיים, שועל מרושע בשם פרלי מגיע וגונב תרנגולת מהחווה, ווילבור מואשם בתקיפה לאחר שניסה לעצור אותו. פרלי חזר, וגונב את קרדיגן מהחווה, ומתכנן לטרוף אותו. וילבור עכשיו מוכרח להציל את חברו באמצעות ללכוד את פרלי באמצעות "קורי חזיר". נלי, אראניה וג'וי טוו את המילה "שועל" בקורי העכביש, ופרן הגיעה בדיוק בזמן להציל את וילבור. פרלי נעלם. נלי ארניה וג'וי החליטו להישאר עם קרדיגן, והסרט מסתיים כאשר וילבור שמר על ילדיו של טמפלטון.

==קישורים חיצוניים==

קטגוריה:סרטי הנפשה אמריקאיים
קטגוריה:סרטי המשך אמריקאיים
קטגוריה:סרטי הנפשה מוזיקליים
קטגוריה:סרטי דרמה קומית
קטגוריה:סרטי 2003
קטגוריה:סרטים על חזירים
קטגוריה:סרטים על עכבישים
קטגוריה:סרטי אנימציה של פרמאונט
קטגוריה:סרטי אנימציה של אולפני יוניברסל
קטגוריה:סרטי אנימציה שיצאו ישירות בפורמט לצפייה ביתית
אנה ג'יי

אנה מארי ג'רניגן (באנגלית: Anna Marie Jernigan; נולדה ב-15 ביולי 1998) היא מתאבקת אמריקאית, המופיעה בארגון ההיאבקות All Elite Wrestling (AEW), שבו היא חברה בקבוצת הדארק אורדר.

==קריירת היאבקות מקצועית==
===ארגונים עצמאיים (2018–2020)===

ביולי 2018, ג'יי החלה להתאמן בבית הספר להיאבקות One Fall Power Factory. בינואר 2020, ג'יי ניצחה את ת'אנדר בלונד בקרב שיער נגד שיער במסגרת אירוע של ארגון ההיאבקות Georgia Premier Wrestling (GPW).

===All Elite Wrestling (2019–היום)===

ג'יי ערכה את קרב הבכורה שלה בארגון ההיאבקות All Elite Wrestling (AEW) ב-1 באפריל 2020, בקרב יחידים במסגרת פרק של התוכנית השבועית Dynamite, שבו היא הפסידה להיקארו שידה. חמישה לאחר מכן, היא חתמה על חוזה בארגון. לאחר הפסד לאבאדון ב-17 ביוני בפרק של התוכנית Dynamite, היא לוותה אל מאחורי הקלעים על ידי קבוצת הדארק אורדר. ב-1 באוגוסט 2020, ג'יי הוכרזה כאחת המשתתפות אשר תשתתפנה בגביע זוגות הנשים של AEW, כאשר בהגרלה שהתקיימה, היא הוגרלה להיות השותפה של טיי קונטי. השתיים ניצחו בסיבוב הראשון את ניילה רוז ואריאן אנדרו, אך בשלב חצי הגמר הודחו על ידי איווליס ודיאמנטה. ב-27 באוגוסט בפרק של התוכנית Dynamite, היא הוכרזה באופן רשמי כחברה בקבוצת הדארק אורדר. ב-25 בנובמבר בפרק של התוכנית Dynamite, ג'יי איתגרה את שידה לקרב על אליפות הנשים של AEW של האחרונה, שבו היא הפסידה. בספיישל Brodie Lee Celebration of Life, שהיה פרק שנערך ב-30 בדצמבר לזכרו של המתאבק המנוח, ברודי לי, ג'יי הצטוותה פעם נוספת לטיי קונטי, כשהן רשמו ניצחון על בריט בייקר ופנלופה פורד. בפברואר 2021, ג'יי הייתה אמורה להשתתף בטורניר ההדחות על המועמדות לאליפות הנשים של AEW; לעומת זאת, היא נפצעה במהלך אימון כשסבלה מפריקת כתף וכתוצאה מכך מאדי ורנקובסקי מילאה את מקומה. ג'יי עברה ניתוח חודש לאחר מכן, כשזמן ההחלמה שלה הוערך בין חצי שנה לשנה.

ג'יי חזרה מפציעה ב-1 בספטמבר בפרק של התוכנית Dynamite, כשנחלצה לעזרת קונטי ממתקפה של פנלופה פורד והבאני לאחר שקונטי ניצחה את פורד. ב-17 בספטמבר בפרק של התוכנית Rampage, ג'יי גברה על הבאני. ב-29 בספטמבר בפרק של התוכנית Dynamite, ג'יי וקונטי השיגו ניצחון בקרב זוגות על הבאני ופנלופה פורד. ב-22 באוקטובר בפרק של התוכנית Rampage, ג'יי נכנעה והפסידה לד"ר בריט בייקר בקרב שאינו היה על חגורת האליפות של האחרונה. ב-3 בנובמבר בפרק של התוכנית Dynamite, ג'יי הפסידה לג'יימי הייטר והודחה כבר בסיבוב הראשון של הטורניר על אליפות TBS. ב-21 בינואר 2022 בפרק של התוכנית Rampage, ג'יי כשלה בניסיונה לזכות באליפות הנשים של TBS לאחר שהפסידה לאלופה, ג'ייד קרגיל. ב-13 ביולי בפרק של התוכנית Dynamite, ג'יי הפסידה לסרינה דיב בהכנעה. ב-29 ביולי בפרק של התוכנית Rampage, ג'יי הכניעה לניצחון את רובי סוהו. ב-14 באוקטובר בפרק של התוכנית Rampage, ג'יי הפסידה לניילה רוז.

==אליפויות והישגים==
* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-146 מתוך 150 המתאבקות הטובות ביותר לשנת 2021

==קישורים חיצוניים==

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות ה-AEW
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
פריץ גרב

פרידריך היינריך לודוויג גרב (בגרמנית: Friedrich Heinrich Ludwig Greve; 17 באוגוסט 1863 – 2 באפריל 1931) היה צייר ופרופסור לאמנות גרמני.<ref></ref>

== ביוגרפיה ==
את שיעורי האמנות הראשונים הוא קיבל מאביו, וילהלם, שעבד כצייר דקורטיבי בחצר המלוכה. לאחר שסיים את לימודיו הבסיסיים ואת שירותו הצבאי, בדרגת סמל, הוא עזב את הבית כדי להתחיל את לימודיו הרשמיים בבית ספר לאמנות בדרזדן. מאוחר יותר הוא למד אמנות בפרנקפורט ובאוניברסיטת ברלין. המדריך העיקרי שלו היה מקס קונר.

משנת 1902 ועד 1928 היה פרופסור בבית הספר המלכותי לאמנות.

בשנת 1903 התחתן עם תיאודורה מוזר (1871–1947), בתו של ד"ר אלכסנדר קרל וילהלם מוזר (1841–1910), חבר המועצה הרפואית. לא היו להם ילדים. במהלך תקופה זו הוא צייר דיוקנאות, טבע דומם, נופים, מזכרות וציורי קיר. רוב ציוריו נמצאים באוספים פרטיים.
פריץ גרב, דיוקן אשה
בשנת 1913 השלים ציור קיר על קשת בכנסייה מרינקירשה בוורן (מוריץ), שהיא כנסיית קהילה פרוטסטנטית במרכז העיירה וארן ברובע האגמים של מקלנבורג-מערב פומרניה. מסיבות דתיות הציור הושמד מאוחר יותר. אבל התכנון המקורי לציור הקיר נמצא במקרה, במהלך עבודתו שיפוץ בשנת 2000. והקהילה החליטה לצייר את הציור שנמחק. הציור המחודש נחשף בשנת 2013, במלאת 100 שנה להקמתו.

בשנות העשרים של המאה העשרים, התפרסם גרב כבעל עמדה בולטת בקרב ציירי מקלנבורג. בנוסף להשתתפותו בתערוכות רבות, הוא היה אחראי על התערוכה הגדולה כשחזר לברלין אחרי מלחמת העולם הראשונה. הוא עבד גם כמאייר לספרי סאגות גרמניות הרואיות וסיפורי עם של מקלנבורג, כמו הספרים בעריכת קרל בייר, משנת 1919.

בשנת 1928 פרש מתפקידו בבית הספר המלכותי וחזר למלצ'ין, שם פתח בית ספר פרטי לציור.

הוא נפטר מהפרעת ריאות בשנת 1931. אשתו תיאודורה חיה אחריו עוד שש עשרה שנה.

בשנת 2006 נקראה הגימנסיה שם על שמו.

ביתו לשעבר הפך למקום קונצרטים, הרצאות ותערוכות אמנות.

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1863
קטגוריה:גרמנים שנפטרו ב-1931
A Place in This World

"A Place in This World" (בעברית: "מָקוֹם בָּעוֹלָם הַזֶּה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift.<ref name=":0"></ref><ref name=":1"></ref><ref name=":2"></ref> השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.<ref name=":0" /><ref name=":1" /><ref name=":2" />

בשנת 2018, יצא אלבום האוסף Reputation Stadium Tour Surprise Song Playlist, בו נכלל השיר.<ref></ref>

== רקע וכתיבה ==
השיר נכתב על ידי טיילור סוויפט, רוברט אליס אורל ואנג'לו פטרגליה והופק על ידי רוברט אליס אורל ונייתן צ'פמן.<ref name=":4"></ref> הוא נכתב על חוסר הוודאות מה צופן העתיד, יחד עם הקבלה שאם הכול מסתדר או לא, החיים ימשיכו.<ref name=":4" /> סוויפט כתבה את השיר הזה בגיל שלוש עשרה, תוך שהיא ניסתה להסביר על המחשבות שלה בנוגע לכניסתה לעולם המוזיקה.<ref name=":4" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.<ref></ref>

== ביקורת ==
ברולינג סטון הוא דורג במקום ה-227 ברשימת "כל 229 השירים של טיילור סוויפט, לפי דירוג".<ref name=":3" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|98
|<ref></ref>
|-
|רולינג סטון
|כל 229 השירים של טיילור סוויפט, לפי דירוג
|227
|<ref name=":3"></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|143
|<ref></ref>
|-
|NME
|השירים הטובים ביותר של טיילור סוויפט, לפי דירוג
|130
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|148
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|155
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "A Place in This World" בוצע באצטדיון NRG ביוסטון, טקסס, ב-22 באפריל 2023.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי רוברט אליס אורל
קטגוריה:שירים שהופקו על ידי נייתן צ'פמן
קטגוריה:שירי קאנטרי פופ
טיסה 182 של סריוויג'איה אייר

המטוס שהתרסק בשירות [[קונטיננטל איירליינס]]
טיסה 182 של סריוויג'איה אייר הייתה טיסה של חברת התעופה האינדונזית, סריוויג'איה אייר, שהייתה בדרכה מנמל התעופה הבינלאומי סוקרנו-האטה שבג'קרטה, אינדונזיה, לנמל התעופה הבינלאומי סופאדיו שבפונטיאנאק, אינדונזיה. ב-9 בינואר 2021, ארבע דקות לאחר המראתו, בסביבות השעה 19:40, התרסק המטוס בים ג'אווה שבאינדונזיה, קילומטרים ספורים מנמל התעופה.

==המטוס==
המטוס, מסוג בואינג 737-524, מספר זנב PK-CLC.

המטוס יוצר בשנת 1994, ונמסר לקונטיננטל איירליינס ב-31 במאי באותה שנה תחת הזיהוי N27610. ב-1 באוקטובר 2010 קונטיננטל מוזגה ליונייטד איירליינס. ב-15 במאי 2012 נמכר לסריוויג'איה אייר, החברה נתנה לו את הכינוי Citra.

==הההתרסקות==
טיסה מספר SJ182, עשתה את דרכה לעבר העיר האינדונזית פונטיאנק, בטיסה שנמשכת כ-90 דקות. לפי אתר ניטור שידורי המכ"ם FlightRadar24, המטוס המריא בכחצי שעה איחור. המטוס הפסיק לשדר כארבע דקות לאחר ההמראה מג'קרטה, מעל הים.

מכשירי הטיסה התריעו על השתנות זווית האף, כיוון הגלגול ודיפרנצאיליות בסחב המנועים, אולם הטייסים לא שמו לב לכך.<ref></ref>

בדקה האחרונה הוא איבד גובה רב, מכ-10,000 רגל ל-250 בלבד, בתוך שניות. על סיפון המטוס היו 50 נוסעים ו-12 אנשי צוות. ב-10 בינואר נמצאו שרידי גופות ובגדים באזור ההתרסקות.

==קישורים חיצוניים==

* 
* 
* 

==הערות שוליים==

סריוויג'איה אייר, 0182
סריוויג'איה אייר, 0182
סריוויג'איה אייר, 0182
קטגוריה:תקריות ואסונות תעופה במעורבות מטוסי בואינג 737
קטגוריה:התרסקות כלי טיס באוקיינוס השקט
המלך צב-צב

המלך צב-צב הוא סיפור מאוייר מאת הסופר האמריקני דוקטור סוס, שתרגמה לאה גולדברג ויצא לאור בשנת 1965 בהוצאת ספריית פועלים בספר בשם "המלך צב-צב וסיפורים אחרים". תרגום נוסף שכותרתו "יאצק הצב: הזנב של יוכבד שרגיל", נעשה על ידי אבירמה גולן ויצא לאור בשנת 1991 בהוצאת דביר.

ספר המקור נכתב בשפה האנגלית, פורסם בשנת 1958 בהוצאת רנדום האוס, ונכתב בסגנונו האופייני של ד"ר סוס: שורות חרוזות בטטרמטר אנאפסטי.

בסיפור צב-צב, מלך האגם, עומד על גב מגדלים הולכים ומתגבהים של נתיניו, בשאיפתו למקם את עצמו גבוה מעבר לגובה הירח. בסופו של דבר לצב התחתון נמאס והוא משהק, המגדל מתמוטט והמלך נופל לביצה.

הספר במקורו האנגלי נבחר בשנת 2001 על ידי השבועון Publishers Weekly כאחד מספרי הילדים רבי המכר שבכל הזמנים בארצות הברית, עם מכירות של מעל מיליון עותקים.

==עלילה==
מלך האגם הצב צב-צב אינו מסתפק בכס האבן שלו. הוא שואף גבוה ומצווה על נתיניו להערם מתחתיו כדי שיוכל לראות למרחקים ולהרחיב את מלכותו. אך המוני הצבים העומדים זה על גב זה במגדל כואבים. הצב התחתון, צב פשוט ששמו מק, נושא ברוב הנטל וסובל יותר מכולם. הוא שואל את המלך עד מתי ישב על גבם ומתלונן שעצמותיו כואבות. צב-צב משתיק אותו וגוער בו על שהוא בוכה בלי רשות. אז מחליט המלך שאינו יודע שובע להרחיב את מלכותו עוד יותר, ופוקד על צבים נוספים להסתדר לגובה המגדל. הם רוגזים אך פוחדים להמרות את פיו. וכך מטפסות משפחות-משפחות על גבו של הצב התחתון המסכן. ושוב מק בוכה ומסביר שצבי המגדל נמעכים והולכים, והם רעבים וצמאים. כמו קודם, גוער בו המלך ומשתיק אותו.

ואז, כשהערב יורד, מבחין צב-צב בירח העולה - מעליו! הוא נמלא זעם על החוצפה ומחליט לזמן עוד ועוד צבים בניסיון לגבוה יותר מהירח. אך עוד לפני שהוא מספיק לצוות על כך, מק מחליט להתמרד. הוא משהק, והשיהוק מרעיד את הכס הגבוה ומפיל את מלך הצבים לתוך הביצה. וכך הוא הופך למלך הבוץ ושאר הצבים זוכים בחופש, המגיע להם כמו לכל יצור בעולם.

==היסטוריה==
איור של מגדל צבים שייצר דוקטור סוס הופיע לראשונה בשנת 1942, בימי מלחמת העולם השנייה, לאחר הצטרפותה של ארצות הברית למלחמה בנאצים. האיור הופיע כקריקטורה בעיתון הניו יורקי PM, בו עבד ד"ר סוס כקריקטוריסט של מאמר המערכת. באיור נראים שני מגדלי צבים היוצרים את האות V מעל צב גדול.
המחבר הסביר, כי הסיפור על צב-צב מייצג את אדולף היטלר ומשטרו הרודני ואת הפלישה לחלקים נרחבים של אירופה.
קריקטורת הצבים שפרסם ד"ר סוס בתקופת מלחמת העולם השנייה{{תמונה להחלפה}}

==עיבודים==
צב-צב מהווה דמות בסדרת טלוויזיה משנת 1997 ובמחזמר שהועלה בברודוויי. כמו כן נכתבה לסיפור כוריאוגרפיה שהוצגה בסרט משנת 1994. הסיפור עובד גם לסרט אנימציה.
להקת רד הוט צ'ילי פפרס עיבדה את הסיפור לשיר באלבומה Freaky Styley משנת 1985<ref>[https://www.youtube.com/watch?v=GDlznbJxPMg השיר ביוטיוב בערוץ של הלהקה]</ref>.

==קישורים חיצוניים==
* 

== הערות שוליים ==

קטגוריה:ספרי 1958
קטגוריה:ספרי ילדים ונוער
קטגוריה:ספרי דוקטור סוס
דב עצמון

דב (דבל׳ה) עצמון (23 באוקטובר 1941 – 12 באוקטובר 2020) היה כדורגלן ומאמן כדורגל ישראלי ששיחק בעמדת הבלם. עצמון שיחק בשורותיה של הפועל חיפה בין השנים 1964–1972 במדיה כבש 20 שערים ב-8 עונות והוא מדורג במקום ה-30 ברשימת הכובשים של הקבוצה בכל הזמנים. בנוסף, הוא היה שותף לזכייה בגביע המדינה השני בו זכתה בשנת 1966. לזכותו 8 הופעות במדי נבחרת ישראל.

==ביוגרפיה==
עצמון החל את דרכו כשחקן צעיר בקבוצת הנוער של הפועל ירושלים. בשנת 1958 הצטרף לקבוצת הבוגרים במדיה שיחק 6 עונות. בשנת הצטרף להפועל חיפה, בה היה בועט הפנדלים של הקבוצה. בעונת 1968/1969 היה שותף לשיא המועדון שספג 16 שערים בעונה שלמה.

בקיץ הצטרף להפועל חדרה מהליגה הארצית עמה היה שותף לחזרה לליגה הלאומית בסיום העונה. את הקריירה סיים בהפועל קריית אתא.

ב-14 בדצמבר 1961 ערך את הופעת הבכורה שלו בנבחרת ישראל בהפסד 0–2 ל. נכלל בסגל הנבחרת לקראת גביע אסיה בכדורגל 1960.

==קישורים חיצוניים==

* [https://www.football.org.il/national-team-player/?player_id=80487 עמוד השחקן של דב עצמון] באתר ההתאחדות לכדורגל בישראל
* [http://www.hapoel-haifa.com/players:atzmon דב עצמון] ב[http://www.hapoel-haifa.com/players:atzmon אתר הוויקי של הפועל חיפה]
* 
* [https://jfc.org.il/news_journal/59733-2/94107-2/ דב עצמון עם נבחרת ישראל בכדורגל היוצאת לגביע אסיה בסיאול 1960]
* [https://jfc.org.il/news_journal/60415-2/101800-2 דב עצמון בקטע מתוך משחק הפועל חיפה בגביע המדינה 1966]

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים.
קטגוריה:כדורגלני הפועל ירושלים
קטגוריה:כדורגלני הפועל חיפה
קטגוריה:כדורגלני הפועל חדרה
קטגוריה:כדורגלני נבחרת ישראל
קטגוריה:כדורגלני גביע אסיה 1960
קטגוריה:מאמני כדורגל ישראלים
קטגוריה:ישראלים שנולדו ב-1941
קטגוריה:ישראלים שנפטרו ב-2020
יונס איוונס

יונס איוונס (בהולנדית: Jonas Ivens; נולד ב-15 בדצמבר 1986 בבוורן שבבלגיה) הוא כדורגלן עבר בלגי ששיחק בעמדת הבלם.
== קריירה ==
יונס איוונס החל לשחק כדורגל מקצועי בקבוצה של עיר הולדותו בוורן. בשנת 2006 הוא חתם במכלן איתו עלה לליגת העל הבלגית. בשנת 2010 עבר לחרונינגן ההולנדית בה חתם על חוזה ל-4 שנים תמורת חצי מיליון יורו ששולם למכלן, אולם בהמשך הושאל לואסלנד-בוורן וואלבייק.

בשנת 2014 חתם בניקי וולוס היוונית, ובשנת 2015 חזר איוונס לבלגיה והצטרף סרקל ברוז'. בשנת 2016 הצטרף לדנזה מהליגה הבלגית השלישית עד לפרישתו ממשחק פעיל.

החל מקיץ 2019 מכהן איוונס כעוזר מאמן בקלאב ברוז'.

==קישורים חיצוניים==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני בוורן
קטגוריה:כדורגלני מכלן
קטגוריה:כדורגלני חרונינגן
קטגוריה:כדורגלני ואלבייק
קטגוריה:כדורגלני ואסלנד-בוורן
קטגוריה:כדורגלני ניקי וולוס
קטגוריה:כדורגלני סרקל ברוז'
קטגוריה:בלגים שנולדו ב-1984
בית היהודים

בית היהודים (באנגלית: Jew's House) הוא אחד מבתי העיר העתיקים ביותר באנגליה. הוא ממוקם ברחוב סטיפ היל, רחוב תלול בלינקולן, אנגליה, בצמוד למבנה אחר, "חצר היהודים" . הבית נקשר באופן מסורתי לקהילה היהודית המשגשגת בלינקולן מימי הביניים.

בשנת 1255 העלילו תושבי המקום עלילת דם על יהודי העיר. הם טענו שילד בשם ליטל סנט יו תושב העיר, נרצח למטרות פולחן בידי יהודים. בשנת 1290 גורשה כל הקהילה היהודית מאנגליה, ובית היהודים הוחרם מבעליו. הבניין נותר תפוס ברציפות עד היום. מאז 1973 בערך משמש הבניין כמסעדה. לפני כן זו שכנה בו חנות עתיקות.

== ארכיטקטורה ==
בית היהודים בנוי באבן גיר מקומית בסגנון נורמני או רומנסקי. הבניין, המתוארך מאמצע המאה ה-12, מורכב במקור מאולם בקומת הקומה הראשונה, שגודלו כ-12 על 6 מטרים, מעל שטחי שירות ואחסון במפלס הקרקע.

חלק מהחזית שרד; וכן הפתח המגולף בצורה משוכללת, שרידי שני חלונות קשתיים כפולים רומנסקיים וחלק ניכר מהאבנים בקומה העליונה. ארובה הותקנה מעל הקשת מעל דלת הכניסה ומשרתת את האח (בקומה העליונה). בעבר היו שני עמודים התומכים בקשת, אך אלה נעלמו. איור בית היהודים משנת 1784, מעשה ידי סמואל הירונימוס גרים

==קישורים חיצוניים==

קטגוריה:יהדות בריטניה
קטגוריה:אנגליה: מבנים
היינץ סטוי

היינץ סטוי (בהולנדית: Heinz Stuy; נולד ב-6 בפברואר 1945) הוא כדורגלן עבר הולנדי, ששיחק בעמדת השוער. היה שותף בהצלחה של אייאקס בתחילת שנות ה-70.

==ביוגרפיה==
סטוי התחיל את הקריירה בטטלסטאר ספורטקלאב ומשנת 1963 עמד בשערה ב-156 משחקים בליגה הבכירה. הוא הוחתם על ידי מועדון הפאר ההולנדי אייאקס ב-1967 והיה לשוערה השני אחרי ג'קט בלס, לו תפס את מקומו שלוש שנים אחר כך. הקבוצה באותו זמן הייתה בעידן הזהב שלה וסטוי זכה עימה ב-4 תוארי אליפויות ו-3 גביעי הולנד. ההצלחה הייתה ניכרת בעיקר בזכייה שלוש פעמים רצופות בגביע אירופה לאלופות בתחילת שנות השבעים שהתחילה ב-1971 לצד השחקנים המובילים יוהאן קרויף, יוהאן ניסקנס ופיט קייזר. בכל שלושת משחקי הגמר נגד הקבוצות פנאתינייקוס, אינטר מילאנו ויובנטוס הוא לא ספג שער. סטוי קיבע שיא כששיחק 1,082 דקות בליגה הבכירה מבלי לספוג שער, שיא שמחזיק עד היום. עם זאת, מעולם לא זכה לשחק בנבחרת הולנד משום שמשנת 1974 השוערים ג'אן ואן בוורן, יאן יונגבלוד ופייט שריברס תפסו את מקומו באייאקס. שיא נוסף בו מחזיק, אך לא בהכרח חיובי, הוא שבצוותא לשוער ברנד דורנברגר שזכה בתארים רבים כמוהו (גם כן ב-3 גביעי אירופה רצופים) רק עם באיירן מינכן גם לא זכה לשחק בנבחרת הלאומית.

סטוי סיים את הקריירה בעונת 1977/78 בקבוצה אמסטרדם עם 16 משחקי ליגה בה. לאחר הפרישה מכדורגל ניהל יקב מצליח בדרייהויס אותו מכר ב-2007. בנוסף לכך, בין השנים 1988–1998 היה מאמן שוערים בקבוצה טלסטר.

==תארים==
;אייאקס
*אליפות הולנד (4): 1968, 1970, 1972, 1973
*הגביע ההולנדי (3): 1970, 1971, 1972
*גביע אירופה לאלופות (3): 1970/71, 1971/72, 1972/73
*הסופר קאפ האירופי (2): 1972, 1973
*הגביע הבין-יבשתי: 1972

==קישורים חיצוניים==

קטגוריה:כדורגלני אייאקס
קטגוריה:כדורגלני טלסטאר ספורטקלאב
קטגוריה:שוערי כדורגל הולנדים
קטגוריה:הולנדים שנולדו ב-1945
אנתוני ברינדיסי

אנתוני ג'וזף ברינדיסי (באנגלית: Anthony Joseph Brindisi; נולד ב-22 בנובמבר 1978) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-22 של מדינת ניו יורק בשנים 2019–2021. מחוז קונגרס זה מכסה שטח גדול במרכז מדינת ניו יורק, החל מימת אונטריו שבצפון לגבול הדרומי של ניו יורק עם פנסילבניה, ובו שוכנות הערים יוטיקה ובינגהמטון. הוא נבחר לתפקיד בבחירות 2018 אחרי שגבר על נציגת המחוז המכהנת קלאודיה טני. בבחירות 2020 התמודדו השניים שוב על ייצוג המחוז, אך הפעם המירוץ לא הגיע להכרעה וזהות המנצח טרם נקבעה, גם לאחר התכנסות הקונגרס ה-117 של ארצות הברית. בפברואר 2021 הוכרעו הבחירות לטובת טני, ברוב זעום של 109 קולות בלבד וברינדיסי הודה בהפסדו.

== ביוגרפיה ==
ברינדיסי נולד בשנת 1978 ביוטיקה, אחד מבין ששת ילדיהם של לואי וג'קלין ברינדיסי. אמו נפטרה מחלת הסרטן כשהיה בן ארבע. הוא למד במכללה הקהילתית מוהוק ואלי, בטרם סיים את לימודיו במכללת סיאנה בשנת 2000. ב-2004 השלים לימודי תואר שני במשפטים בבית הספר למשפטים באולבני. מאוחר יותר הצטרף למשרד עורכי הדין שאביו ייסד כאשר נהיה לעורך דין מוסמך.

לאחר מינויה של רואן דסטיטו לנציבת משרד השירותים הכלליים של מדינת ניו יורק, ברינדיסי זכה ב-13 בספטמבר 2011 בבחירות מיוחדות להחלפתה במחוז הבחירה ה-119 בניו יורק. בשנת 2012 התמודד לתקופת כהונה מלאה ללא התנגדות, וכך עשה גם בבחירות 2014 וגם בבחירות שנתיים אחר כך. ב-2013 הצביע נגד "NY SAFE Act", חוק לבקרת נשק שהועלה כתגובה לאירועי הטבח בבית הספר היסודי סנדי הוק. בעקבות זאת, איגוד הרובאים הלאומי הביע תמיכה במועמדותו ב-2016, וב-2017 העניק לו דירוג בן מאה אחוזים.

במהלך בחירות אמצע הכהונה ב-2018, התמודד ברינדיסי לבית הנבחרים של ארצות הברית במחוז הקונגרס ה-22 של מדינת ניו יורק. הוא ניצב בפני נציגת המחוז המכהנת קלאודיה טני, אשר הייתה שמרנית נחרצת ותומכת נלהבת של נשיא ארצות הברית דונלד טראמפ במחוז קונגרס בו נחשבו הבוחרים הרפובליקנים למתונים באורח מסורתי. ב-19 בנובמבר 2018 הכריז ברינדיסי על ניצחונו בבחירות. עד 20 בנובמבר גדלה הובלתו למעלה מכ-3,900 קולות וב-28 בנובמבר היא הודיעה על הפסדה. ב-3 בינואר 2019 ברינדיסי הושבע לתפקידו בקונגרס ה-116.

ברינדיסי הכריז על התמודדותו לתקופת כהונה שנייה בבחירות 2020. באוקטובר 2019 הודיעה טני כי תתמודד מולו בשנית על ייצוג המחוז. החל מ-2 בדצמבר 2020, החלה טני להוביל על ברינדיסי בפער של 12 קולות בלבד, באחד משני המרוצים לבית הנבחרים שנותרו ללא הכרעה לצד זה במחוז הקונגרס השני של איווה, בו זכתה לבסוף מריאנט מילר-מיקס. ב-8 בדצמבר 2020 הורה שופט במדינת ניו יורק לספור מחדש את כל ההצבעות, כולל כאלה בקלפיות זמניות והצבעות שנויות במחלוקת שלא נכללו בספירה הראשונית. ב-8 בפברואר 2021 הבחירות הוכרעו לטובתה של טני בהוראת בית משפט, ולאחר כי הסתמנה הובלתה ב-109 קולות על פני ברינדיסי (156,099 לטני לעומת 155,989 לברינדיזי), יריבה הודה בהפסדו ובירך אותה על ניצחונה, ובכך תמו בחירות 2020 בארצות הברית עם היבחרה של טני בחזרה אל בית הנבחרים.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא ארמני
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:בוגרי בית הספר למשפטים של אולבני
קטגוריה:אמריקאים שנולדו ב-1978
Fallin' (Adrenaline)

Fallin' (Adrenaline) הוא שיר של להקת הבנים האמריקאית Why Don't We. הוא יצא ב-29 בספטמבר 2020, כסינגל הראשי מתוך האלבום The Good Times and the Bad Ones. זה השיר הראשון שהלהקה הוציאה לאחר הפסקה של שמונה חודשים שהחלה בתחילת 2020. השיר הגיע למקום ה-37 במצעד הבילבורד הוט 100 האמריקאי. בשיר יש דגימה של השיר "Black Skinhead" של קניה וסט, מתוך אלבומו Yeezus משנת 2013..<ref name="Billboard"></ref>

==הקליפ==
הקליפ עלה ליוטיוב ב-29 בספטמבר 2020. הקליפ מציג את כל חמשת החברים של הלהקה. הקליפ מזכיר סרטי פעולה, כאשר החברים שרים ממגדל שיוכה על ידי ברק, ועל גבי מכונית שהתהפכה במגרש גרוטאות. לבסוף, הלהקה מצטרפת לאחת מסצנות הסיום, ובה מחווה לעטיפת האלבום Queen II של להקת קווין משנת 1974.<ref></ref>

==מיקומים במצעדים==
{| class="wikitable sortable"
!מדינה/מצעד
!מקום
|-
|הונגריה
| style="text-align:center;" |24
|-
|ניו זילנד
| align="center" |15
|-
|המצעד הסקוטי
| style="text-align:center;" |4
|-
|בילבורד הוט 100
| style="text-align:center;" |37
|-
|בילבורד מצעד 40 השירים למבוגרים
| style="text-align:center;" |31
|-
|בילבורד Mainstream Top 40
| style="text-align:center;" |22
|}

==קישורים חיצוניים==

==הערות שוליים==

קטגוריה:שירי 2020
קטגוריה:סינגלים מ-2020
קטגוריה:שירי Why Don't We
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירי פופ רוק אמריקאיים
קטגוריה:סינגלים בהוצאת אטלנטיק רקורדס
מקדמה

מקדמה היא תשלום הניתן מראש, על-חשבון סכום שיגיע בעתיד למקבל התשלום.

דוגמאות למקדמות:
* בהתקשרות בחוזה לרכישת מוצר או שירות שיסופקו בעתיד נהוג לפעמים שהקונה משלם במעמד ההתקשרות מקדמה על חשבון המחיר המלא של המוצר או השירות, והשלמת התשלום תתבצע עם קבלת המוצר או השירות. תשלום כזה קרוי גם דמי קדימה. דוגמה: בעת התקשרות עם נגר לרכישת רהיט שיסופק כעבור חודש, תשלום מקדמה מעיד על רצינות כוונתו של הרוכש, ומעניק לנגר מימון לרכישת חומר הגלם הנחוץ לעבודתו. לעיתים נקבעים בחוזה כללים להחזר המקדמה במקרה שהקונה יתחרט על העסקה ויודיע על ביטולה. דוגמה: בהתקשרות לשיט באוניית תענוגות משולמת מקדמה בגובה 20% ממחיר השיט; בביטול ההזמנה עד חודש לפני מועד השיט תוחזר המקדמה במלואה, בביטול ההזמנה עד שבועיים לפני מועד השיט יוחזרו 50% מהמקדמה, ובמקרה של ביטול במועד מאוחר יותר לא תוחזר המקדמה.
* שכיר המקבל משכורת חודשית וזקוק למזומנים יכול לבקש ממעסיקו מקדמה על חשבון המשכורת שהוא צפוי לקבל לאחר סוף החודש. ההיענות לבקשה זו תלויה בהחלטה של המעסיק, ולעיתים נקבעים מראש כללים לגובה המקדמה ולמועד שבו תאושר.
* עצמאי נדרש לשלם לרשות המיסים מדי חודש מקדמה על חשבון מס ההכנסה המגיע ממנו, שגובהו המדויק יתברר רק בסוף שנת המס, עם הגשת הדו"ח השנתי לפקיד השומה. בניגוד לשתי הדוגמאות הקודמות, שבהן ברור שהמקדמה היא תשלום חלקי, שאותו יש להשלים בעתיד, מקדמות למס הכנסה עלולות להתגלות כגבוהות מהמס הנדרש, ובמקרה זה משלם המקדמה זכאי להחזר מס. חובה דומה קיימת ביחס לתשלום דמי ביטוח לאומי ודמי ביטוח בריאות.

בתשלום מקדמה לרכישת מוצר או שירות יש סיכון אשראי מבחינתו של הקונה, משום שייתכן שהספק לא יעמוד בהתחייבותו לספק את המוצר או השירות. לעיתים ניתן לבטח מפני סיכון זה. מענה למקרה מיוחד מסוג זה ניתן בחוק החזר מקדמה בשל ביטול אירוע (נגיף הקורונה החדש), שנחקק במהלך מגפת הקורונה ובא לטפל במצב שבו שולמה מקדמה לשם קיומו של אירוע באולם אירועים, והאירוע לא התקיים במועד שנקבע לו מחמת הגבלות נגיף הקורונה.

==קישורים חיצוניים==

==הערות שוליים==

קטגוריה:מסחר
קטגוריה:כלכלה
Del Mar

Del Mar הוא סינגל שהוקלט על ידי הזמר הפורטוריקני אוזונה בשיתוף הראפרית האמריקאית דוג'ה קאט והזמרת האוסטרלית סיה. השיר יצא לאור ב-9 באוקטובר 2020, על ידי חברות התקליטים סוני מיוזיק לטין ואאורה מיוזיק, כסינגל שישי מתוך האלבום Enoc.

==רקע והכרזה==
השיר הוזכר לראשונה על ידי סיה בראיון באוגוסט 2020, היא הצהירה שיש לה שיתוף פעולה עם אוזונה ו-דוג'ה קאט.<ref></ref> בראיון שנערך עם מגזין בילבורד חשף אוזונה כי דוג'ה קאט וסיה שלחו לו את קולותיהם למסלול תוך פחות מ-24 שעות לאחר שביקש, ואפשרו לו לעשות איתם את כרצונו.<ref></ref> "Del Mar", יצא לאור ב-4 בספטמבר 2020, ללא שום הכרזה מוקדמת, כרצועה בתוך האלבום "Enoc" של אוזונה.

== וידאו קליפ ==
הווידאו קליפ המלא שצולם לשיר הועלה לערוץ היוטיוב של אוזונה ב-15 באוקטובר 2020.<ref name=":1"></ref>

== מיקומי שיא ==

== היסטוריית יציאות לאור ==
{|class="wikitable sortable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
!מקור
|-
!scope="row" | עולם
|4 בספטמבר 2020
|הזרמת מוזיקה • הורדה דיגיטלית
| rowspan="2" |סוני מיוזיק לטין • אאורה מיוזיק
|<ref></ref>
|-
!scope="row" | ארצות הברית
|9 באוקטובר 2020
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אוזונה
קטגוריה:שירי דוג'ה קאט
קטגוריה:שירי סיה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי סיה
קטגוריה:שירים על אוקיינוסים וימים
בית הכנסת בוורמס

בית הכנסת בוורמס, הידוע גם בשם רש"י שול, הוא בית כנסת מהמאה ה-11, והעתיק ביותר בגרמניה הממוקם בעיר וורמס.

== היסטוריה ==
בית הכנסת הראשון הוקם בשנת 1034. את הבנייה מימנו יעקב בן דוד ואשתו רחל. ליד בית הכנסת עמדה ישיבה מפורסמת, שהעמידה תלמידי-חכמים ממדרגה ראשונה, ביניהם רש"י. לפי מידותיו (132.48 מ"ר) משוער שהיו בו בין 160–230 מקומות ישיבה. במהלך מסע הצלב השני וגזירות תתנ"ו נהרס בית הכנסת.

בשנת 1175 נבנה בית הכנסת מחדש בסגנון רומנסקי, ב-1185 נבנה מקווה במרתף שעל ידו, ובשנת 1212 נוסף מצידו הצפוני אגף נפרד לנשים. חמישה חלונות קטנים ודלת נעולה חיברו בין שני האגפים, ושליחת ציבור שעמדה צמוד לחלונות, הובילה את התפילה בנפרד.

פרנס קהילת יהודי וורמס, דוד יהושוע אופנהיים הוסיף בו בשנת 1624 את האגף האחרון, שנועד לשמש כבית מדרש, ושזכה לכינוי 'בית המדרש של רש"י' (אף על פי שנבנה כ-500 שנים לאחר מותו). ניתן למצוא בו כיום את כיסא האבן בו, לפי המסורת, למד ולימד רש"י, אך מסורת זו אינה מדויקת היסטורית. באמצע המאה ה-19 עבר בית הכנסת שיפוץ נרחב, במהלכו אוחדו אגפי הגברים והנשים ובית הכנסת צויד בעוגב עליו ניגנו נוכרים בשבתות וחגים. ממול למבנה הוקם בית כנסת אורתודוקסי, שנהרס ולא שוקם לאחר המלחמה.
בית הכנסת בוורמס.
בית הכנסת ובית המדרש הצמוד אליו הוצת וניזוק במהלך ליל הבדולח, ובהפצצות בסוף המלחמה הוא נהרס לחלוטין.<ref name=":0">[http://www.sacred-destinations.com/germany/worms-synagogue Sacred destinations: Worms Synagogue]</ref> בשנת 1949 יזם ארכיבאי העיר ד"ר אילרט, את הקמתו מחדש של שער הכניסה לבית-הכנסת העתיק, וב-1958 הוחל בשחזור בית-הכנסת במתכונתו העתיקה, בעלות של כחצי מיליון מארק גרמני במימונה של ממשלת גרמניה. בדצמבר 1961 הוא נחנך בטקס מרשים, בהשתתפותו של קנצלר גרמניה, אדנאואר, ואישים מרכזיים בקהילה לשעבר, לאחר ששוחזר בקפידה. הוא שוחזר בקפידה בשנת 1961, תוך שימוש בכמה שיותר מהאבנים המקוריות שניתן היה להציל.<ref name=":0" />
המקווה במרתף הבניין שרד את ההרס ונותר על תילו. כיום משמש בית הכנסת לתפילה לקומץ יהודי וורמס בעיקר בחגים.
פנים לפני שנת 1938 של האולם המכונה רש"י שול

בשנת 2010 הוצת בית הכנסת על ידי אלמונים שפיזרו במקום עלונים עם הכיתוב "אם לא תעזבו את פלסטין בשקט, אנחנו לא נעזוב אתכם בשקט". פצצות האש הושלכו לעבר שמונה פינות של בניין האבן וכנגד חלון. הלהבות כובו במהירות על ידי תחנת הכיבוי המקומית. איש לא נפגע ולא דווח על נזק חמור למבנה<ref>[http://www.israelnationalnews.com/News/News.aspx/137595 Anti-Zionists Firebomb Kristallnacht Synagogue, Demand PA Peace]</ref>.

דגם מוקטן של בית הכנסת, בנוסף לדגם מדויק של בית המדרש, נמצא בבית התפוצות.

==קישורים חיצוניים==

== הערות שוליים ==

קטגוריה:גרמניה: בתי כנסת
קטגוריה:בתי כנסת שהוחרבו בליל הבדולח
קטגוריה:יהדות וורמייזא (וורמס)
קטגוריה:רש"י
Don't Worry Bout Me

Don't Worry Bout Me הוא סינגל שהוקלט על ידי הזמרת השוודית זארה לארסון. השיר יצא לאור ב-28 במרץ 2019, על ידי חברות התקליטים אפיק, TEN, כסינגל שלא מתוך אלבום .

== וידאו קליפ ==
הווידאו קליפ המלא שצולם לשיר הועלה לערוץ היוטיוב של לארסון ב-25 באפריל 2019.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|28 במרץ 2019
|הזרמת מוזיקה • הורדה דיגיטלית
|אפיק • TEN
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי זארה לארסון
קטגוריה:שירים באנגלית